SeiTu Quartetin joulukonsertti Lappajärven Onnintuvalla
Kulttuuriyhdistys Karikko/Taide- ja kulttuurikeskus Onnintupa II -hanke
SeiTu Quartetin joulukonsertti Taide- ja kulttuurikeskus Onnintuvalla Lappajärvellä su 11.12.2022 klo 19.00. Quartetissa musisoimassa Tuomo Övermark, Seija Rankinen, Antti Purola ja Harri Mattila sekä Aurora Ristiluoma (Tuomon lapsenlapsi).
Teatteriesitys Sentraalisantran sijaisena (monologi)
Teatteriesitys Sentraalisntran sijaisena 16.12.2022 klo 14.15 - 15.00 @ Hotelli Kivitippu Lappajärvisali Eräässä kylässä on kolme puhelinta, maanviljeljiä Luhtisella, kunnaneläinlääkäri Lehtisellä sekä tietenkin maisteri Onni Lahtisella, jonka ääni on niin kovin hurmaava. Yhden aamupäivän aikana sattua ja tapahtua kaikenlaista. Sekös laittaa keskusneidin pään ja kylän ihmissuhteet sekaisin ja tunteet heittelehtimään puhelinkeskuksessa laidasta laitaan. Mutta miten tähän kaikkeen liittyy maanviljelijä Raimo Luhtisen vanha maatalousnäyttelyiden voittosonni? Kuvaus Sentraalisantran sijaisena kertoo uneliaan maalaiskylän puhelinkeskukseen sijaisuutta tekemään saapuvasta neitokaisesta, jonka uteliaisuus ja tempoileva luonne jättävät viileän ammattimaisuuden välillä varjoonsa. Esitys sopii erityisesti vanhemmille ihmisille, joiden omatkin muistot puhelinkeskuksista ja niihin liittyneistä tarinoista nousevat Sentraalisantran edesottamuksista nopeasti mieliin. Teatteriesitykseen on vapaapääsy - tervetuloa!
Ähtäri Zoon Farmin joulumarkkinat 10.12. klo 10-14
Tervetuloa Farmin joulumarkkinoille Ähtäri Zoohon 10.12. klo 10-14! Luvassa on lämminhenkistä markkinatunnelmaa Farmin idyllisessä miljöössä. Farmin alueelle on päivän ajan vapaa pääsy! Lapsille ohjelmassa on muun muassa poniratsastusta, tonttupolku, piparipaja ja kasvomaalausta. Aikuisetkin varmasti viihtyvät joulumarkkinoilla. Farmin eläimet sekä Ähtäri Zoon väki toivottavat teidät lämpimästi tervetulleeksi!
Lapsi-vanhempi-askartelukerho Nurmon kirjastossa
Lapsi-vanhempi-askartelukerhossa pääset askartelemaan jouluisia koristeita. Kurssi toimii nonstop-periaatteella, joten voit tulla käymään kun sinulle sopii. Kurssi järjestetään kirjaston Juurakko-kokoustilassa toisessa kerroksessa. Kurssin opettajana toimii Katri Sarpo. Kurssi on osa AVIn tukemaa Lähikset tutummaksi -hanketta.
IMPROAALTO & JUSSI LAMPI PIKKUJOULUISSA (1140 x 400 px).jpg
Tule viettämään loistavaa pikkujoulua Hysteriaan! Luvassa on herkullinen illallinen ja nauruhermoja kutkuttava Improaallon show.
On jälleen se aika vuodesta, kun pukki erottelee tuhmat ja kiltit. Niin erottelee myös Improaalto, kun näyttelijät laittavat parastaan pikkujoulujen kunniaksi. Mukana esiintymässä Improaallon kunniajäsen Jussi Lampi! Improaallon hurtilla huumorilla kuorrutettu pikkujoulushow on yllätyksiä täynnä, kun näyttelijät laittavat itsensä likoon mitä kummallisimmissa tilanteissa. Luvassa on yllättävä ja ainutlaatuinen huumoriesitys musiikilla höystettynä. Jokainen Improaallon esitys on aina ensi-ilta, sillä sketsit luodaan aina paikan päällä yleisön toiveiden mukaisesti. Illan aikana tarjolla ravintola Verstaan maukas jouluillallinen seisovasta pöydästä jälkiruokineen, Lue lisää esityksestä: https://hysteria.fi/pikkujoulut/
Koko perheen uudenvuoden tilaisuus järjestetään lauantaina 31.12. kello 19 alkaen.
Tilaisuuden aluksi kaupunginjohtaja Jaakko Kiiskilä pitää puheen Kansalaistorilla (kaupungintalon ja Aallon kirjaston välissä). Tämän jälkeen ammutaan ilotulitus Lakeudenpuistosta. Erillistä keskiyön ilotulitusta ei pidetä. Ilotulitus on hiilineutraali, ja sen toteuttaa Suomen Ilotulitus Oy. Kansalaistori soveltuu hienosti kokoontumiselle ja sen läheisyydestä on hyvä näkymä ilotulitukseen. Ilotulituksen katseluun on varattu tilaa myös Koulukadulta ja Lakeuden Ristin pihamaastosta. Turvallisuuden vuoksi Koulukatu (väliltä Kirkkokatu ja Ala-kuljun katu) suljetaan moottoriliikenteeltä kello 17.30–20.30. Kirkkokadun Lakeudenpuiston puoleiselle osalle (välillä Ruukintie ja Koulukatu) asetetaan pysäköintikielto. Pyydämme autolla saapuvia pysäköimään autonsa virallisille parkkipaikoille ja parkkihalleihin. Koko Lakeudenpuisto on suljettuna johtuen ilotulituksen suoja-alueista. Lakeudenpuiston hiekkaparkkipaikka on suljettuna perjantai-illasta saakka. Tilaisuuden järjestää Seinäjoen kaupunki.
[{"name":"Tonttupolku - Ohjeet polulle.pdf","url":"https://dsre702v2imo2.cloudfront.net/event-images/e2jd8lbdwiuwk_Tonttupolku - Ohjeet polulle.pdf"}]
Polku lähtee joulukuusipuistosta (Porvarintie 26).
Tonttupolku on vapaasti kierrettävissä omaan tahtiin vaikka useampaankin kertaan. TONTTUPOLKU TALVEEN Kulje hiljaa kohti polkua. Kuuntele, katsele, nuuskuttele ja tunnustele - miltä ympäristö tänään näyttää ja miltä se tuntuu. Löydätkö jo matkalta eläinten jälkiä? Ovatko jänikset tai oravat käyneet ruokailemassa tai ehkä tikka etsinyt puusta syötävää? Vai oliko naapurin koira jättänyt viestiä kavereilleen? Jälkiä seuraamalla voit saada selville monta mielenkiintoista tarinaa eläinten maailmasta. Jos maassa on kuuraa tai kunta - löydätkö metsähiiren reitin kololleen? Välillä on myös kiva pyrähdellä vähän vauhdikkaammin, näin pysytään talven poluilla lämpimänä ja mieli ilosta kuplivana. Ole tarkkana - rauhallinen kulkija saa paljon enemmän tietoa kuin tuulen huiskeena kiitävä retkeilijä. Tule mukaan tähtitehtävien polulle. Löydätkö ehkä talven salaisuuden. OHJEET POLULLE Rentoa meininkiä Mahdollisuuksien mukaan nauttikaa polun varrella evästelystä ja rauhoittumisesta. Mikäli aikataulu ei anna periksi, pienikin hetki lämpimän juoman tai keksin kanssa on elämys. Pimeään aikaan Taskulamppu on hyvä olla mukana polkua kiertäessä.
”Mitä voimme oppia muistisairailta ihmisiltä?”
Hanna Jensen vierailee ja luennoi Kauhajoella
Kauhajoen kansalaisopisto Suupohjan kokoinen
Hanna Jensen vierailee ja luennoi Kauhajoella ti 13.12.2022 Ikääntyvän väestön kanssa työskenteleville ammattilaisille luento on Kauhajoen kaupungintalo valtuustosalissa klo 13.30 - 15.00. Yleisöluento Kauhajoen yhteiskoulun auditorio klo 18 - 19.30, klo 17 kahvitarjoilu. Osoite: Prännänintie 4, Kauhajoki. Ei ennakkoilmittautumista. Vapaa pääsy. TERVETULOA! Tiedustelut: Kauhajoen kansalaisopisto p. 046 851 1942. https://kauhajoki.fi/hyvinvointi-ja-vapaa-aika/kansalaisopisto/ Järjestäjät: Kauhajoen Vanhusneuvosto sekä Kestävä elämäntapa juurtuu -hanke Hanna Jensen vierailee ja luennoi Kauhajoen ja Kurikan kansalaisopistoilla 12.-13.12.2022. Tietokirjailija ja logoterapiaohjaaja Hanna Jensen on huolehtinut muistisairaista vanhemmistaan 13 vuoden ajan. Hän on kirjoittanut kokemuksistaan kaksi tarinallista tietokirjaa, joista jälkimmäinen, Äitini muistina - toinen kierros (Siltala), ilmestyi elokuussa. Tule kuuntelemaan, mitä Hanna Jensen kertoo muistisairaan arvostavasta kohtaamisesta, hyvästä elämästä ja läheisen matkasta sairastuneen vierellä.
Merikanto-opisto 50 2022 NET – kopio (2).jpg
Merikanto-opiston tanssioppilaat esiintyvät joulunäytöksessä
Taidenäyttelyssä on muun muassa grafiikkaa, gelly plate-painotöitä ja citrasolv-painotekniikalla tehtyjä töitä.
Taidenäyttelyssä esillä Heidi Kallion, Talvikki Lusan, Tuula Marttilan, Virva Vihosen ja Hannu Syrjälahden töitä. Tervetuloa näyttelyyn ja tekemään joululahjaostoksia! Näyttely on avoinna 8. – 18.12.2022, to – pe klo 14 – 19, la – su klo 13 – 16. Osoite: Kulttuuritalo Sanssi (entinen Sanssin koulu) Eduskunnankatu 5, Kauhajoki Lämpimästi tervetuloa! Yhteistyössä Kauhajoen Kulttuuripalvelut ja kauhajokiset taiteen tekijät
Merikanto-opisto 50 2022 NET – kopio.jpg
Merikanto-opiston oppilaat esittävät jouluisia säveliä
Aikuisten ja lasten yhteinen liikuntatapahtuma.
Tule liikkumaan ja leikkimään yhdessä omatoimisesti lapsen kanssa. Käytössä on urheilutalon sali, jossa rakennettu temppurata erilaisine välineineen. Maksuton, ei ennakkoilmoittautumista!
[{"name":"IGlehteen (avajaiset)kuusipuisto (1).pdf","url":"https://dsre702v2imo2.cloudfront.net/event-images/ceu9r8lbdcp399_IGlehteen (avajaiset)kuusipuisto (1).pdf"}]
Joulukuusipuiston avajaiset vanhan kunnantalon puistossa (Porvarintie 26)
Teuvan kunta, Teuvan Yrittäjät ja Komsin kyläseura
O h j e l m a s s a : - Joulukuusipuiston avaus, Kari Komsi - Arvontaa kävijöiden kesken - Tonttupolku - Glögi ja piparitarjoilu - Toivepuun julkistus - Majan Laulajat - Lasten ja nuorten ohjelmaa
Vapaaehtoinen käsiohjelmamaksu 10 € diakoniatyön hyväksi.
Tiistenjoen kirkko 18.12.2022 klo 18.jpg
Tunnnelmallinen joulukonsertti Tiistenjoen kirkossa sunnuntaina 18.12. klo 18
Luovuuden Lakeus Ky & Lapuan tuomiokirkkoseurakunta.
Tiistenjoen tähtitaivas on kaikille avoin ja maksuton joulukonsertti Tiistenjoen kirkossa sunnuntaina 18.12.2022 klo 18. Konsertissa esiintyvät Juha Lagström, Anni Luoma, Amanda Saarenpää, Miika Saarenpää, Sonja Jokiranta ja Timo Luostari (kitara). Konsertissa kuullaan perinteisiä joululauluja sekä artistien omia kappaleita. Konsertin juontaa Fanni Aalto. Vapaaehtoinen käsiohjelmamaksu 10 € diakoniatyön hyväksi. Konsertin mahdollistavat yrityssponsorit. Konsertin järjestävät Lapuan Tuomiokirkkoseurakunta sekä Luovuuden Lakeus Ky.
Upea ja tunnelmallinen joulupuoti avautuu, puoti täynnä kotimaisten yritysten tuotteita.
Suuren suosion saanut Piirin joulupuoti toteutetaan nyt toisen kerran Seinäjoella. Joulupuoti kokoaa yhteen tuotteita kotimaisilta merkeiltä ja käsityöntekijöiltä, niin lahjaksi kuin itsellekin ostettavaksi. Tule ja shoppaile tunnelmallisessa joulupuodissamme! Joulupuodin yhteydessä toimii myös kahvila. Löydät meidät osoitteesta Seuralantie 3, Seinäjoki. Puoti avataan Piirin alueen portilla sijaitsevaan, vuonna 1928 valmistuneeseen, juhlatilanakin toimivaan Seurala-rakennukseen. Upea ja tunnelmallinen joulupuoti on avoinna 3.-23.12.2022. Puodille on helppo saapua ja alueella on runsaasti ilmaisia parkkipaikkoja. Puoti avoinna joka päivä 3.-23.12.2022 ma-pe 10-19 la 10-16 su 12-16 Poikkeavat aukiolot 6.12. 10-16 23.12. 10-16 Tervetuloa www.designsunnuntai.fi instagram @designsunnuntai @piirinjoulupuoti
Itsenäisyyspäivän etkot Lappajärven Onnintuvalla
Taide- ja kulttuurikeskus Onnintupa -hanke/Kulttuuriyhdistys Karikko ry
Taide- ja kulttuurikeskus Onnintupa järjestää maanantaina 5. joulukuuta klo 18 Lappajärvellä Itsenäisyyspäivän etkot, aattoillan juhlat. Etkojen alussa on itsenäisyyspäivän teemaan liittyvä pieni musiikki- ja runoesitys sekä tanssiesitys. Esiintyjänä ovat Kulttuuriyhdistys Karikon jäsenet ja Järvilakeuden nuorten tanssiryhmä ohjaajanaan Anna-Maija Kuusela. Lisäksi Lappajärven kunnan hyvinvointivaliokunta jakaa etkoilla kunnan kulttuuripalkinnon 2022. Pääohjelmanumerona on kynttiläperformanssi Rauhan tulet. Rauhan tulet kynttiläperformanssilla halutaan iloita vapaasta Suomesta ja kunnioittaa Suomen itsenäisyyden 105 vuotta sekä puhua maailman rauhan puolesta. Kynttiläperformanssiin pääsevät osallistujatkin halutessaan osallistumaan. Tapahtumaan osallistujat voivat tuoda myös oman kynttilänsä Rauhan tuliin vahvistamaan valon voimaa. Etkojen ohjelma on osin Onnintuvan sisällä ja osin pihamaalla. - Itsenäisyyspäivän etkojen juuret ovat Suomi 100 -juhlavuodella 2017. Juhlavuoden aikana toteutettiin monenlaisia juhlatapahtumia ja pohdittiin, miten voitaisiin viettää itsenäisyyspäivää myös iloisissa tunnelmissa perinteisten juhlallisuuksien lisäksi. Karnevaalimainen juhlinta sopii hyvin itsenäisyyspäivän aattoon etkoille. Taide- ja kulttuurikeskus Onnintupa -hanke tarttui etkojen kehittämiseen ja siitä tulee toivottavasti oma perinne. Nythän etkot järjestetään toisen kerran, kertoo projektipäällikkö Tuija Ahola. Taide- ja kulttuurikeskus Onnintuvalla pääsee etkoilla myös osallistumaan yhteistaideteoksen maalaamiseen. Yhteistaideteoksen teemana on Minun Suomeni ja Maailman rauha. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.